Diari Oficial de la Generalitat Valenciana


Sumari del DOGV 1778, del 08-05-1992 (1992/824739)

RESOLUCIÓ de 10 de març de 1992, del Secretari General de la Conselleria de Cultura, Educació i Ciència, per la qual es classificada la Fundació Valenciana d'Arterioesclerosi com a docent privada de promoció i finançament i se n'ordena la inscripció en el Registre de Fundacions i Associacions Docents i Culturals Privades i Entitats Anàlogues.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1778

Data del DOGV
:   08-05-1992

Secció del DOGV
:   ALTRES DISPOSICIONS

Número del document
:   1992/824739


Data del document
:   10-03-1992

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 10 de març de 1992, del Secretari General de la Conselleria de Cultura, Educació i Ciència, per la qual és classificada la Fundació Valenciana d'Arteriosclerosi com a docent privada de promoció i finançament i se n'ordena la inscripció en el Registre de Fundacions i Associacions Docents i Culturals Privades i Entitats Anàlogues.  
Vist l?expedient de reconeixement, classificació i inscripció de la Fundació Valenciana d?Arteriosclerosi promogut per Rafael Camena Rodríguez com a president i en representació d'aquesta entitat i,  
Vist que per sengles escriptures públiques, amb data 21 de maig i 4 de novembre de 1991, autoritzades pel Sr. Francisco Llovera Yriarte, notari del col·legi de València, amb núm. de protocol 1237 i 2328, aquesta última modificació de la primera, els atorgants Sr. Rafael Carmena Rodríguez, Sr. Juan Francisco Ascaso Gimilio i Sr. José Francisco Martínez Valls, constitueixen la Fundació Valenciana d?Arteriosclerosi.  
Vist que del tenor de la pròpia carta fundacional i de l'article 5é. dels estatuts, en resulten ser els objectius i les finalitats el coneixement i la investigació sobre l'arteriosclerosi per a aconseguir-ne progressos en la etiopatogènia, fisiopatologia, diagnòstic,: tractament i prevenció, i s'articularà aquesta finalitat, segons l'article 7é. dels estatuts, de manera especial mitjançant serveis i prestacions que podran consistir en beques, publicacions i conferències, entre d'altres.  
Vist que els beneficiaris d'aquests serveis i prestacions, d'acord amb l'article 7é. dels estatuts, resulten ser col·lectivitats indeterminades de persones.  
Vist que la dotació fundacional està integrada per la quantitat d'un milió (1.000.000) de pessetes aportada a parts iguals pels tres fundadors.  
Vist que s'ha acreditat el dipòsit del capital de diners en establiment bancari a nom de la fundació.  
Vist que el patronat, òrgan de govern de la fundació, a qui corresponen les facultats previstes en els articles 18 i següents dels estatuts, queda integrat inicialment pels membres següents:  
President: Sr. Rafel Carmena Rodríguez.  
Tresorer: Sr. José Francisco Martínez Valls.  
Secretari: Sr. Juan Francisco Ascaso Gimilio.  
Vist que els patrons que consten en l'anterior vist han acreditat com cal l'acceptació dels càrrecs.  
Atès que és competent aquesta conselleria per a resoldre aquest expedient en virtut de les atribucions que té assignades pel Decret de la Presidència de la Generalitat Valenciana 171/1983, de 20 de desembre, en relació amb els Reials Decrets 3066/83, de 11 d?octubre i 1762/1979, de 29 de juny, i d'acord amb el número 23 de l'article 31 de l'Estatut d?autonomia de la Comunitat Valenciana, tenint en compte les finalitats que es proposa complir la fundació.  
Atès que l'expedient ha estat promogut per part legitimada per a això, que s'han aportat els documents essencials exigits pel reglament de fundacions culturals privades i entitats anàlogues, aprovat pel Decret 2930/72, de 21 de juliol, unit el pressupost, el programa d'actuació, l'estudi econòmic i acreditat l'interès públic.  
Atés que els estatuts de la fundació consten de 33 articles, agrupats en 5 capítols, i d'una disposició addicional i que no se?n desprèn cap contravenció jurídica.  
Atès que de la carta fundacional i de la programació que està a l'expedient s'infereix la subsumpció de l'entitat en els números 2 i 4 de l'article 2n. del Decret 2930/72, de 21 de juliol, en relació amb el paràgraf primer de l'article 1 del Reial Decret 1762/79, de 29 de juny, n'és per aixà procedent la classificació com a fundació docent privada de finançament i promoció.  
Vistos els preceptes esmentats i tots els altres d'aplicació legal i pertinent i, fent ús de les facultats delegades per Ordre de la Conselleria de Cultura, Educació i Ciència, de 7 d'octubre de 1987 (DOGV núm. 694), resolc:  
Primer  
Classificar la Fundació Valenciana d?Arteriosclerosi com a fundació docent privada de promoció i finançament.  
Segon  
Ordenar-ne la inscripció en el registre de fundacions i associacions docents i culturals privades i entitats anàlogues.  
Tercer  
Confiar el govern de la fundació al patronat integrat per les persones a qui legalment correspon.  
Quart  
Aprovar els estatuts de la fundació.  
València, 10 de març de 1992. - El Secretari General: Antoni Sarrià i Morell. .